stanford-oval/wikipedia huggingface dataset:
Thor: Ragnarök

| Thor: Ragnarök> Thor: Ragnarok |
| --- | --- |

Ohjaaja:  Taika Waititi
Käsikirjoittaja:   Eric Pearson  Craig Kyle  Christopher L. Yost 
Perustuu:  Stan Leen, Larry Lieberin ja Jack Kirbyn sarjakuvahahmoon Thor
Tuottaja:  Kevin Feige
Säveltäjä:  Mark Mothersbaugh
Kuvaaja:  Javier Aguirresarobe
Leikkaaja:   Joel Negron  Zene Baker 
Tuotantosuunnittelija:  Dan Hennah Ra Vincent
Pukusuunnittelija:  Mayes C. Rubeo
Pääosat:   Chris Hemsworth  Tom Hiddleston  Cate Blanchett  Idris Elba  Jeff Goldblum  Tessa Thompson  Karl Urban  Mark Ruffalo  Anthony Hopkins 
Valmistustiedot
Valmistusmaa:  Yhdysvallat
Tuotantoyhtiö:  Marvel Studios
Levittäjä:  Walt Disney Studios Motion Pictures
Ensi-ilta:   2017-10-1010. lokakuuta 2017 (El Capitan Theatre)  2017-11-033. marraskuuta 2017 (Yhdysvallat ja Suomi)  
Kesto:  130 minuuttia
Alkuperäiskieli:  englanti
Budjetti:  180 miljoonaa dollaria
Tuotto:  854 miljoonaa dollaria
Edeltäjä:  Thor: The Dark World
Seuraaja:  Thor: Love and Thunder
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Thor: Ragnarök (engl. Thor: Ragnarok) on vuonna 2017 ensi-iltansa saanut yhdysvaltalainen supersankarielokuva, joka perustuu Marvel Comicsin Thor-sarjakuvahahmoon. Se on jatko-osa elokuville Thor (2011) ja Thor: The Dark World (2013) sekä Marvel Cinematic Universen (MCU) seitsemästoista elokuva ja kolmannen vaiheen viides elokuva. Elokuvan on ohjannut Taika Waititi ja käsikirjoittaneet Eric Pearson, Craig Kyle ja Christopher Yost. Pääosissa ovat Chris Hemsworth, Tom Hiddleston, Cate Blanchett, Idris Elba, Jeff Goldblum, Tessa Thompson, Karl Urban, Mark Ruffalo ja Anthony Hopkins. Elokuvassa Thor pyrkii pakenemaan Sakaar-planeetalta päästäkseen takaisin Asgardiin ja pelastaakseen sen Helalta sekä lähestyvältä Ragnarökiltä.
Kolmas Thor-elokuva vahvistettiin tammikuussa 2014, kun taas lokakuussa 2014 paljastettiin elokuvan nimi sekä Hemsworthin ja Hiddlestonin paluut rooleihinsa. Waititi liittyi ohjaajaksi lokakuussa 2015, The Dark Worldin ohjanneen Alan Taylorin kieltäydyttyä palaamasta. Lisäksi Ruffalo liittyi näyttelijäkaartiin tuoden Hulkin osaksi elokuvan tarinaa, jolloin elokuvaan sovitettiin myös aineksia sarjakuvatarinasta Planet Hulk (2006). Elokuvan loput päänäyttelijät paljastettiin toukokuussa 2016 ja samalla Pearsonin paljastettiin olevan mukana projektissa. Kuvaukset alkoivat heinäkuussa 2016 ja päättyivät lokakuussa 2016. Kuvauspaikkoina olivat Queensland ja Sydney, minkä lisäksi Oxenfordissa sijaitseva Village Roadshow Studios oli yksityisesti elokuvan tuotantoryhmän käytössä.
Thor: Ragnarök sai maailmanensi-iltansa Los Angelesissa 10. lokakuuta. Elokuvateattereihin se ilmestyi Yhdysvalloissa ja Suomessa 3. marraskuuta 2017. Elokuva sai erittäin positiivisen vastaanoton ja sitä on sanottu Thor-trilogian parhaaksi elokuvaksi, kriitikoiden ylistäessä sen ohjausta, näyttelijöiden suoritusta, musiikkia ja huumoria. Neljäs elokuva, Thor: Love and Thunder, sai ensi-iltansa 8. heinäkuuta 2022.
Näyttelijät

| 0 | 1 | 2 |
| --- | --- | --- |
|  Chris Hemsworth  | … |  Thor   |
|  Tom Hiddleston  | … |  Loki   |
|  Cate Blanchett  | … |  Hela   |
|  Idris Elba  | … |  Heimdall   |
|  Jeff Goldblum  | … |  En Dwi Gast / Suurmestari   |
|  Tessa Thompson  | … |  Valkyyria / Romunkerääjä 142   |
|  Karl Urban  | … |  Skurge   |
|  Mark Ruffalo  | … |  Bruce Banner / Hulk   |
|  Anthony Hopkins  | … |  Odin   |
|  Benedict Cumberbatch  | … |  Stephen Strange / Tohtori Outo   |
|  Taika Waititi  | … |  Korg (ääni ja liikkeenkaappaus)   |
|  Rachel House  | … |  Topaz   |
|  Clancy Brown  | … |  Surtur (ääni)   |
|  Tadanobu Asano  | … |  Hogun   |
|  Ray Stevenson  | … |  Volstagg   |
|  Zachary Levi  | … |  Fandral   |
|  Stan Lee  | … |  parturi (cameo)   |
|  Scarlett Johansson  | … |  Natasha Romanoff / Musta Leski (cameo, arkistokuva)   |
Sam Neill, Luke Hemsworth ja Matt Damon tekevät elokuvassa cameoesiintymiset asgardilaisina näyttelijöinä, jotka esittävät The Dark Worldin tapahtumia kuvaavassa näytelmässään Lokin tragediassa Odinia, Thoria ja Lokia.
Tuotanto > Jälkituotanto

Helmikuussa 2017 Rachel House sanoi, että hänellä on pieni rooli elokuvassa. Lisäksi toteutettiin Atlantassa elokuvan lisäkuvaukset, mukaan lukien lopputekstien jälkeen esitetävät kohtaukset. Lisäksi paljastettiin elokuvan päivitetyt kreditoinnit käsikirjoittamisesta, Pearsonin saadessa yksin kunnia käsikirjoituksesta sekä yhdessä Kylen ja Yostin kanssa kunnia tarinasta. Folsom ei pitänyt siitä, että Marvel oli julkaissut julisteen ja trailerin ilman hänen nimeään, ja huomautti Writers Guild of America (WGA) ei ollut vielä tehnyt lopullista päätöstä asiasta. Heinäkuun lopussa Waititi sanoi tehneensä Korgin lisäksi myös Surturin liikkeenkaappauksen ja että Clancy Brown olisi hahmon ääninäyttelijä. Lisäksi paljastettiin, että Housen näyttelemä hahmo on Topaz, Suurmestarin henkivartija. Saman kuukauden aikana Folsom selitti tarkemmin elokuvan kirjoittajien kreidoinnin, huomauttamalla Marvel antaneen hänelle kunnian tarinasta, WGA:n kieltäneen sen, koska kunnia tarinasta voitiin antaa enintään kahdelle ihmiselle, laskien kirjoittajien tiimin yhdeksi; Pearson sekä Kyle ja Yost saivat kunnian Ragnarökin tarinasta. Folsom lisäsi, että aikoi valittaa päätöksestä ja että Marvel oli tukenut häntä asiassa koko tämän ajan. Kuun lopussa elokuvan krediitit päivitettiin jälleen kerran. Tarinakrediitit poistettiin ja Pearson, Kyle ja Yost saivat kunnian käsikirjoituksesta. Lisäksi Tadanobu Asanon vahvistettiin palaavan Hogunin rooliin elokuvassa. Lokakuussa vahvistettiin Ray Stevensonin ja Zachary Levin paluut Volstaggin ja Fandralin rooleihin.
Industrial Light & Magicin studiot San Franciscossa ja Vancouverissa ovat luoneet elokuvan visuaaliset efektit, Base FX:n, Animatrikin, Virtuosin, Framestoren, Method Studios Vancouverin, Digital Domainin, Rising Sun Picturesin, Luma Picturesin, D Negativen; Ilouran, Imagine Enginen, Trixterin, The Secret Labin, WhiskeyTree Incin, Fin Designs + Effectsin ja Perceptionin avustuksella. The Third Floor ja Day for Nite vastasivat esivisualisoinnista. Hulkin luomiseksi, eräs kuvausten henkilö maalattiin koko keholtaan vihreäksi, ja hän jäljittelisi hahmon suunnitellut liikkeet visuaalisten efektien tekijöitä varten.
Musiikki

Elokuussa 2016 Mark Mothersbaugh valittiin tekemän elokuvan sävellykset. Waititi olisi kysynyt Queen-yhtyettä työstämään elokuvan soundtrackia, jos näiden keulakuva Freddie Mercury olisi yhä elossa, koska tunsi elokuvan olevan ”hienon rohkea, värikäs kosminen seikkailu”, joka olisi sopinut yhtyeen ”tunteeseen”. Lisämusiikkina elokuvassa ovat Led Zeppelinin ”Immigrant Song” sekä vuoden 1971 elokuvasta Jali ja suklaatehdas tuttu laulu ”Pure Imagination”. Elokuvassa käytetään myös otteita Patrick Doylen sävellyksistä Thoriin, Brian Tylerin sävellyksistä The Dark Worldiin ja Avengers: Age of Ultroniin, ja Joe Harnellin säveltämää ”The Lonely Man” -teemaa vuoden 1978 televisiosarjasta The Incredible Hulk. Hollywood Records julkaisi elokuvan soundtrackin digitaalisesti 20. lokakuuta 2017, fyysisen version ilmestyessä 10. marraskuuta 2017.
Julkaisu

Thor: Ragnarök sai ensiesityksensä Los Angelesin El Capitan Theatressa 10. lokakuuta 2017 ja Australiassa 13. lokakuuta. Elokuvateattereihin se ilmestyi Britanniassa 24. lokakuuta 2017, Australiassa 26. lokakuuta 2017 ja Pohjois-Amerikassa sekä Suomessa 3. marraskuuta 2017 Imax-formaatissa. Alkuperäinen suunniteltu ensi-ilta oli 28. heinäkuuta 2017.
Jatko-osa

Vuoden 2019 San Diego Comic-Con Internationalissa julkistettiin virallisesti neljäs Thor-elokuva, Thor: Love and Thunder. Hemsworth ja Thompson palaavat rooleihinsa, kuten myös Natalie Portman ja Jaimie Alexander, jotka eivät esiintyneet Thor: Ragnarökissä. Waititi palaa ohjaajaksi ja myös käsikirjoittaa sen Jennifer Kaytin Robinsonin kanssa. Lisäksi paljastettiin, että Portmanin näyttelemä Jane Foster saisi Thorin voimat, kuten Russell Dautermanin ja Jason Aaronin sarjakuvassa The Mighty Thor. Christian Bale näyttelee elokuvan roistoa Gorr Jumalanteurastajaa. Thor: Love and Thunder sai ensi-iltansa 8. heinäkuuta 2022.
Huomioita

↑  Kuvailtu elokuvassa Avengers: Age of Ultron (2015).
↑  Tuottaja Kevin Feigen mukaan kohtauksessa nähty avaruusalus on Sanctuary II, joka kuuluu Thanokselle.
Aiheesta muualla

Thor: Ragnarök Internet Movie Databasessa (englanniksi)
Waititi vuoden 2017 San Diego  Comic-Conissa.
Thor: Ragnarökin kuvaukset Brisbanen liikekeskustassa, joka esittää elokuvassa New Yorkia.
Townsendinmaaorava

| Townsendinmaaorava |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset Sciuromorpha
Heimo::  Oravat Sciuridae
Alaheimo::  Varsinaiset oravat Sciurinae
Tribus::  Marmotini
Suku::  Maaoravat Tamias
Laji::  townsendii
Kaksiosainen nimi
 Tamias townsendii  (Bachman, 1839) 
Katso myös
   Townsendinmaaorava Wikispeciesissä   Townsendinmaaorava Commonsissa 
Infobox OKNimi-testi OK: 
Townsendinmaaorava (Tamias townsendii tai Neotamias townsendii) on maaoravien sukuun kuuluva jyrsijä, joka elää pääosin Pohjois-Amerikan luoteismetsissä. Laji sai nimensä yhdysvaltalaiselta luonnontieteilijältä John Kirk Townsendilta.
Nisäkäsnimistötoimikunta ehdotti lajin uudeksi suomenkieliseksi nimeksi ”oregonintikutakua”, mutta suomen kielen lautakunta ei pitänyt tällaista muutosta perusteltuna.
Townshendin lait

Townshendin lait (engl. Townshend Acts) on nimitys neljälle säädökselle, jotka Ison-Britannian parlamentti hyväksyi kesä–heinäkuussa 1767. Ne asettivat brittiläisten Amerikan siirtokuntien asukkaiden maksettaviksi epäsuoria kulutusveroja tuontitullien muodossa ja siten siirtokuntalaisten mielestä loukkasivat heidän itsehallintoaan. Siirtokunnissa päätökset olivat hyvin epäsuosittuja, ja ne edistivät Amerikan vallankumouksen puhkeamista. Lakipaketti sai nimensä hankkeen isän, valtiovarainministeri Charles Townshendin mukaan.
Ensimmäinen kokonaisuuteen kuuluneista säädöksistä oli Suspending Act (”keskeytyslaki”), jonka mukaan New Yorkin provinssin maakuntakokouksen oli keskeytettävä kaikki toimintansa, kunnes se täyttäisi vuoden 1765 majoituslain (Quartering Act) määräykset brittijoukkojen majoituskulujen maksamisesta. Toinen säädös (”Townshendin vero”) määräsi tuontitullin maksettavaksi kaikesta siirtokuntiin tuotavasta lyijystä, paperista, lasista, maalista ja teestä. Maksut oli suoritettava satamissa. Tullimaksut oli avoimesti tarkoitettu vain tulojen keräämiseen kruunulle eikä niinkään kaupan säätelyyn. Kolmas säädös asetti tullimaksuja perimään viranomaiskoneiston, jolle annettiin siirtokunnissa lähes mielivaltaiset oikeudet käyttää esimerkiksi kotietsintöjä, vakoojia, rannikkovartioaluksia ja auttamismääräyksiä, ja jonka kulut rahoitettaisiin kokonaan tullimaksuista. Neljäs säädös korotti teestä perittävää tullimaksua, mutta vapautti samalla veroista teen viennin emämaasta siirtokuntiin.
Uudet säädökset herättivät jyrkkää vastarintaa siirtokunnissa, sillä ne uhkasivat siirtokuntien perinteistä itsehallintoa, erityisesti maakunnallisten edustajakokousten oikeutta päättää verotuksesta. Säädöksiä vastustettiin paitsi kiertämällä niitä, myös väkivaltaisesti. Erityisesti Bostonissa toimineet brittiviranomaiset joutuivat hyökkäysten kohteeksi. Maaliskuussa 1770 tapahtuneen Bostonin verilöylyn päivänä kaikki Townshendin lakeihin sisältyneet tullimaksut teetullia lukuun ottamatta kumottiin, vuoden 1765 majoituslakia muutettiin ja brittiläiset miehitysjoukot kutsuttiin pois Bostonista. Tämä rauhoitti tilapäisesti levottomuudet. Jäljelle jäänyt teetullia koskenut laki korvattiin vuonna 1773 niin sanotulla teelailla, joka muodostui uudeksi kiistojen aiheeksi.
Towner

Towner voi tarkoittaa seuraavia:
Henkilöitä:
Edgar Thomas Towner, Viktorian Ristin saaja
Horace Mann Towner, poliitikko
Ralph Towner, kitaristi
Maantieteellisiä paikkoja:
Towner, Colorado, Yhdysvallat
Towner, Pohjois-Dakota, Yhdysvallat
Muita:
Towner, Kia Motorsin automalli
USS Towner (AKA-77), Yhdysvaltain laivaston alus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Towner”, voi hakea sivunnimihaulla, laajalla sivunnimihaulla tai tekstihaulla.
Yhtiömuodon valinta Suomessa

Yritystä perustettaessa on valittava sille sopivin ja tarkoituksenmukaisin yhtiömuoto. Valintaan vaikuttavia tekijöitä on useita.
Perustajien lukumäärä. Kun perustajia on vain yksi, voi toimia yksityisenä elinkeinonharjoittajana. Avoin yhtiö ja kommandiittiyhtiö vaativat vähintään kaksi yhtiömiestä. Suurelle joukolle sopivia ovat osakeyhtiö ja osuuskunta. Osakeyhtiö voi olla myös ns. yhden miehen yhtiö; tosin hallitukseen on saatava toinenkin henkilö vähintään varajäseneksi.
Pääomatarve. Yksityisenä elinkeinonharjoittajana toimiminen tulee kysymykseen lähinnä, jos pääomaa tarvitaan suhteellisen vähän. Runsaasti pääomaa tarvitsevilla aloilla osakeyhtiö on tavallinen.
Vastuu. Yksityinen elinkeinonharjoittaja vastaa koko omaisuudellaan yritystoiminnasta syntyneistä velvoitteista. Avoimen yhtiön yhtiömiehillä ja kommandiittiyhtiön vastuunalaisilla yhtiömiehillä on vastaavanlainen vastuu. Osakeyhtiössä ja osuuskunnassa osakkaan tai jäsenen vastuu rajoittuu sijoitettuun pääomaan. Tosin käytännössä yrityksen luottojen vakuudeksi saatetaan vaatia osakkaiden tai jäsenten omaisuutta tai takauksia.
Joustavuus. Yrittäjä itse tekee päätökset yksityisenä elinkeinonharjoittajana toimiessaan. Osakeyhtiössä on tietty pakollinen byrokratia. Osuuskunnassa päätökset tehdään jäsen ja ääni -periaatteella. Juoksevia asioita hoitamaan voidaan kaikissa yhtiömuodoissa valita toimitusjohtaja, ei kuitenkaan yksityisenä elinkeinonharjoittajana toimiessa.
Jatkuvuus ja laajeneminen. Jatkuvuuden kannalta yksityisenä elinkeinonharjoittajana toimiminen on kaikkein haavoittuvinta. Avoimen yhtiön ja kommandiittiyhtiön yhtiömiehen osuus on yleensä luovutettavissa, mutta edellyttää lupaa yhtiösopimuksessa tai muilta yhtiömiehiltä. Osakeyhtiössä osakkaat voivat vaihtua, samoin osuuskunnassa jäsenet.
Voitonjako ja tappion kattaminen. Yksityinen elinkeinonharjoittaja saa koko voiton omaan käyttöönsä, mutta vastaa yksin myös mahdollisesta tappiosta. Avoimessa yhtiössä ja kommandiittiyhtiössä yhtiömiehet sopivat voiton ja tappion perusteista. Tavallisesti kommandiittiyhtiön äänettömille yhtiömiehille maksetaan korko tilikauden alussa maksettuna olleelle panokselle, minkä jälkeen loppuosa jaetaan vastuunalaisille yhtiömiehille. Nämä jakavat myös mahdollisen tappion keskenään. Osakeyhtiön voitonjako tapahtuu tavallisesti osinkoina, tosin muitakin tapoja on. Mahdollisisia tappioita ei peritä osakkailta. Osuuskunnassa voiton eli ylijäämän käyttäminen riippuu osuuskunnan säännöistä. Voittoa voidaan jakaa esimerkiksi osuuspääoman korkona, ylijäämän palautuksena tai palkkana.
Verotus. Verotus on erilainen eri yritysmuodoissa. Osakeyhtiö ja osuuskunta ovat itsenäisiä verovelvollisia.
Aiheesta muualla

Yritysmuodot; tietoa yrityksen perustajalle yritysmuodon valintaan Suomi.fi yritykselle.[vanhentunut linkki]
Yritysmuodot ja vastuut (Arkistoitu – Internet Archive) Suomen Yrittäjät
Torpedovene S3

| Torpedovene S3 |
| --- | --- |
 Luokan torpedoveneitä

Aluksen vaiheet
Rakentaja:  W:m Crichton & C:o Ohtan telakka, Pietari
Laskettu vesille:  toukokuu 1898
Palveluskäyttöön:  1898 Suomen merivoimat: 1918
Poistui palveluskäytöstä:  Romutettiin 1925
Tekniset tiedot
Uppouma:  250 t
Pituus:  53,5 m
Leveys:  5,6 m
Syväys:  1,7 m
Nopeus:  27 solmua
Miehistöä:  3 + 50
Aseistus
Aseistus:  2 x 75 mm  3 x konekivääriä   1 x 450 mm torpedoputki
Miinat:  14-18 miinaa
Torpedovene S3 oli Suomen merivoimien torpedovene vuosina 1918-1920. Vene oli alun perin Venäjän keisarikunnan laivaston miinanraivaaja.
Valmistus

Venäjän keisarikunnan laivasto tilasi Sokol-luokan torpedovene Poslusnyj'n ven. Послушный, Tottelevainen W:m Crichton & C:o Ohtan telakalta Pietarista, missä köli laskettiin 1896. Alus laskettiin vesille 1898 ja valmistui 1898.
Palvelus

Alus liitettiin Venäjän Itämeren laivastoon. Alus muutettiin ensimmäisen maailmansodan alkaessa nopeaksi miinanraivaajaksi, jonka jälkeen se liitettiin Helsinkiin sijoitettuun 2. miinanraivaajalaivueeseen. Alus oli nimetty uudelleen Korshuniksi ven. Коршун, Haarahaukka.
Venäläisten joukkojen poistuessa 1918 Suomesta jäi heiltä Helsingin satamaan runsaasti torpedoveneitä, joista Suomen laivastolle kunnostettiin kuusi parhaassa kunnossa ollutta. Alus osallistui koulutusaluksena Suomen merivoimien toimintaan.
Tarton rauhansopimuksen 1920 mukaan Suomi joutui palauttamaan kolme S-venettä Venäjälle. S3 oli yksi palautettavista veneistä. Venäjällä aluksesta tehtiin todennäköisesti proomu ja romutettiin 1925.
S3:n sisaralukset Suomen merivoimissa olivat torpedoveneet S1, S2, S4, S5 ja S6.
Sokol-luokan torpedovene
Triple Nine Society

Triple Nine Society (lyhenne TNS) on vuonna 1978 perustettu yhdistys, jonka jäsenet ovat saavuttaneet yhdessä tai useammassa aikuisille tarkoitetussa standardoidussa älykkyystestissä suuremman älykkyysosamäärän kuin 99,9 % väestöstä. Yleensä tämä tarkoittaa, että äo:n on oltava vähintään 146 olettaen, että keskihajonta on 15 ja keskiarvo 100.
Tämä vertautuu  Mensa International –järjestöön, joka on TNS:ää tunnetumpi ja jäsenmäärältään suurempi järjestö korkean älykkyysosamäärän omaaville ihmisille. Mensa hyväksyy hakijat, joiden älykkyyden taso on parempi kuin 98 % väestöstä, joka tarkoittaa nykyisin samaa kuin vähintään 132 pistettä esimerkiksi Cattellin testissä, jossa keskihajonta on 16.
Kesäkuussa 2010 TNS raportoi noin 980 jäsentä, jotka asuvat lähes 30 maassa (myös Suomessa), joskin useimmat jäsenet ovat Yhdysvalloista.
TNS julkaisee Vidya –nimistä lehteä, joka sisältää eri aiheisiin perehtyneiden jäsenten kirjoittamia artikkeleita. Yhdistyksen jäsenet viestivät toistensa kanssa sähköpostilla, viikoittaisella IRC-yhteydellä sekä erilaisissa tapahtumissa. Eurooppalaiset jäsenet ovat perustaneet XING-neuvotteluohjelmistoa käyttävän ryhmän.
Triple Nine Society perustuu demokratian periaatteisiin. TNS toteaa, että ryhmä kannustaa jäsentensä näkemysten vapaata ilmaisua. Seuraavassa Triple Nine Societyn perustusasiakirjan johdantokappale:
"Triple Nine Society sitoutuu ystävyyteen, viestintään, älykkyyden etsinnän seikkailuun ja yksilön mahdollisuuksien parempaan toteutumiseen. Se ei salli kenenkään määrätä toisen ajattelua, eikä suosittele mitään ajattelumallia jäsenilleen. Se pyrkii välttämään ainutlaatuisuuteen perustuvaa eristäytyneisyyttä. Yhdistyksen johtoajatus on tasa-arvoinen ja toverillinen pikemmin kuin ylemmyyteen perustuva. Yhdistys on uudistumiselle ja kehittymiselle avoin ." 
- Triple Nine Society"
(Englanniksi:
"The Triple Nine Society is committed to friendship, communication, the adventure of intellectual exploration, and a greater realization of individual potentials. It neither sanctions the imposition of one person's philosophy on another nor subscribes to any particular philosophy for its members. It will strive to avoid the insularity of mere exclusiveness. The guiding principle of the Society is democratic and collegial rather than hierarchical. The Society will remain open to innovation and evolution.
— Triple Nine Society")
Tunnettuja jäseniä

Ronald Hoeflin, filosofi
Mike Keefe, toimittaja-sarjakuvantekijä, Pulitzer-palkinnon voittaja
Kirk Kirkpatrick, liikemies
Jack Schaeffer, muusikko
Robert Forster, näyttelijä
Aiheesta muualla

Virallinen sivusto: http://www.triplenine.org
Triple Nine Societyn maailmanlaajuinen kokoontuminen: http://ggg999.org
Muita korkean ÄO:n yhdistyksiä verkossa: http://www.eskimo.com/~miyaguch/#societies (Arkistoitu – Internet Archive)
Triple Nine Societyn julkaisu The Denver Post:  http://ed.schreiber.org/tns/Post/
Triples Violences Urbaines

| Triples Violences Urbaines LIM |
| --- | --- | --- |

Mixtapen tiedot
 Julkaistu: 2. toukokuuta 2006
 Tyylilaji: Rap
 Kesto: 79.36
 Levy-yhtiö: Menace Records
Listasijoitukset
 Les Charts #13 (2006)
LIM muut julkaisut
| Enfant du ghetto 2005 | Triples Violences Urbaines 2006 | Le Maxi Delinquant 2007 |
Triples Violences Urbaines on LIM:nin kolmas mixtape, jonka julkaisi Menace Records 2. toukokuuta 2006. Albumi sijoittui parhaimmillaan ranskalaisen Les Chartsin musiikkilistalla sijalle 13.
Kappaleet

Intro la banlieu – 0.20
Je regrette pas – 4.07
Mon frère – 3.06
Aujourd'hui – 2.27
En vérité – 2.31
92 – 3.28  (feat. Nysay)
Hiver comme été – 3.49  (feat. Zeler)
C'est chaud – 2.26  (feat. Denver, Fantom, Midas & Bonobo)
La firme du crime – 3.35  (feat. Legende Urbaine)
On veut de la monnaie – 4.10  (feat. 45 Terroristes)
On vit avec le drame – 3.41  (feat. Moha)
Dans ma rue – 4.21  (feat. Aty.K)
Sirene – 3.01  (feat. Sirene)
Handek – 2.53  (feat. Genero)
69 la trique et 92 queue – 3.46  (feat. 800 Industrie)
Plus rien à perdre – 2.52  (feat. Karl 1)
Ennemi d'état – 2.24  (feat. Ennemi d'État)
Ça craint – 2.25  (feat. Dam 16)
Garçon – 2.15  (feat. Express)
59 bastos – 3.06  (feat. 59 Grammes)
Hataille – 3.30  (feat. Zeler, Moha & Big Boss)
Authentique – 3.30  (feat. Unite De Feu)
Sans pitié – 2.58  (feat. Black Killah, Paler Hil & 2Biscana)
Jver – 2.25  (feat. Jver)
Hauts de Seine – 2.59  (feat. 3ème Releve)
Explicites Lyrics – 3.28  (feat. Mimoun HLL Scud)
Listasijoitukset

| Vuosi | Lista | Sijoitus |
| --- | --- | --- |
| 2006 |  Les Charts | 13 |
| 2006 |  Hitparade | 99 |
| 2006 |  Ultratop 50 | 99 |
X-Ray Spex

| X-Ray Spex |
| --- | --- |

Tiedot
Toiminnassa:  1976–1979, 1991, 1995–1998, 2008–
Tyylilaji:  punk rock
Kotipaikka:   Lontoo, Iso-Britannia
Laulukieli:  englanti
Jäsenet:  Poly Styrene, laulu   Jak Airport, kitara   Paul Dean, basso   BP Hurding, rummut   Lora Logic, saksofoni  
Levy-yhtiö:  EMI   Receiver  
Aiheesta muualla
Kotisivut
Infobox OKNimi-testi OK: 
X-Ray Spex oli brittiläinen punk-yhtye, joka perustettiin vuonna 1976. Yhtye julkaisi uransa aikana vain 2 studioalbumia, mutta kuitenkin single "Oh Bondage Up Yours!" on noussut punk rockin klassikkokappaleeksi. Yhtyeen debyyttialbumia Germ Free Adolescents pidetään myös punk rockin klassikkona. Se valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Jäsenet

Poly Styrene (oik. Marion Elliot) – laulu
Jak Airport (oik. Jack Stafford) – kitara
Paul Dean – basso
Paul ”B. P.” Hurding – rummut
Lora Logic (oik. Susan Whitby) – saksofoni
Rudi Thompson
Diskografia > Studioalbumit

Germ Free Adolescents (1978)
Conscious Consumer (1995)
Diskografia > Livealbumit

Live at the Roxy (1991)
Live @ the Roundhouse London 2008 (2009)
Diskografia > Kokoelmat

Let's Submerge: The Anthology (2006)
Diskografia > Singlet

Oh Bondage, Up Yours! (1977)
The Day The World Turned Day-Glo (1978)
Identity (1978)
Germ Free Adolescents (1978)
Highly Inflammable (1979)
Aiheesta muualla

Yhtyeen viralliset sivut (englanniksi)
World Touring Car Championship -kausi 1987

| World Touring Car Championship -kausi 1987 |
| --- | --- |
Sarja:  World Touring Car Championship
Järjestyksessä oleva kausi:  1.
World Touring Car Championship -kausi 1987 oli ensimmäinen World Touring Car Championship -kausi. Se alkoi 22. maaliskuuta 1987 ja päättyi 15. marraskuuta 1987 yhdentoista kilpailun jälkeen. Sarjaan saivat osallistua vakioautot (touring car), jotka täyttivät FIA:n A-ryhmän vaatimukset. Seuraava WTCC-kausi ajettiin vasta vuonna 2005.